《月底修笛谱 雪等伴》
清代·袁绶

积庭阴，铺屋罅，酥粉是谁泻。眩眼花生，虚白射精舍。

任教雀啄风翻，斜阳暖熨，甚冷抱、冬心难化。冻鸳瓦。

待邀月姊星姨，来慰可怜夜。盼断珊珊，谁速玉清驾。

不看爪印犹存，深情未泯，问何日、飙轮重下。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。